section_heading: Životopis
paragraph_text: Pohađala je IV. gimnaziju u Zagrebu. Diplomirala je glumu na Akademiji dramske umjetnost u Zagrebu u klasi profesorice Helene Buljan i prof. Doris Šarić-Kukuljice 2004. godine. Od treće godine Akademije profesionalno radila u svojstvu vanjskog suradnika po brojnim kazalištima od Dramskog kazališta Gavella, Gradskog kazališta Komedija, Gradskog kazališta Požega, KUFER-a do Dječjeg kazališta Dubrava, Teatra Gavran i mnogih drugih. 2004. godine dobiva status slobodnog umjetnika, a 2005. se stalno zapošljava u Gavelli.